CELEX: 52008PC0176
Language: lt
Date: 2008-04-10
Title: Pasiūlymas Tarybos sprendimas nustatantis poziciją, kuri turi būti priimta Europos bendrijos vardu, dėl pasiūlymo iš dalies keisti Roterdamo konvencijos III priedą

Svarbus teisinis pranešimas

|

52008PC0176

Pasiūlymas Tarybos sprendimas nustatantis poziciją, kuri turi būti priimta Europos bendrijos vardu, dėl pasiūlymo iš dalies keisti Roterdamo konvencijos III priedą  /* KOM/2008/0176 galutinis - 0075  /0000 */  

	[pic] | EUROPOS BENDRIJŲ KOMISIJA |Briuselis, 10.4.2008KOM(2008) 176 galutinis2008/0075 (ACC)PasiūlymasTARYBOS SPRENDIMASnustatantis poziciją, kuri turi būti priimta Europos bendrijos vardu, dėl pasiūlymo iš dalies keisti Roterdamo konvencijos III priedą(pateikta Komisijos)AIŠKINAMASIS MEMORANDUMAS1. 1998 m. kovo mėn. baigtos Maisto ir žemės ūkio organizacijos (FAO) ir Jungtinių Tautų aplinkos apsaugos programos (JTAP) globotos derybos dėl Konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje.2. Konvencija pateikta pasirašyti 1998 m. rugsėjį Roterdame įvykusioje ministrų diplomatinėje konferencijoje. Bendrija ją pasirašė 1998 m. rugsėjo 11 d.3. Pasirašius Roterdamo konvenciją, labai pagerėjo tarptautinis tam tikrų cheminių medžiagų, tarp jų ir pesticidų, reguliavimas. Konvencijos tikslas – skatinti tarptautinėje prekyboje pavojingomis cheminėmis medžiagomis dalyvaujančias šalis dalytis atsakomybe ir bendradarbiauti, siekiant apsaugoti žmonių sveikatą ir aplinką nuo galimos žalos ir prisidėti prie aplinkai nekenksmingo jų naudojimo.4. Konvenciją Bendrija įgyvendino 2003 m. sausio 28 d. priimdama Europos Parlamento ir Tarybos reglamentą (EB) Nr. 304/2003 dėl pavojingų cheminių medžiagų eksporto ir importo[1]. 2006 m. rugsėjo 25 d. Sprendimu 2006/730/EB[2] Taryba nusprendė Konvenciją patvirtinti Europos bendrijos vardu.5. Konvencija įsigaliojo 2004 m. vasario 24 d. Ketvirtoji šalių konferencija (COP4) įvyks Romoje 2008 m. spalio 27–31 d. Konvencijos šalys yra ne tik Bendrija, bet ir 26 jos valstybės narės.6. Remiantis Cheminių medžiagų kontrolės komiteto (CRC) – šalių konferencijai pavaldžios pagalbinės institucijos – rekomendacijomis, šalių konferencija į Konvencijos III priedą turėtų įtraukti daugiau cheminių medžiagų, kad susitarimo, apie kurį pranešama iš anksto, procedūra būtų taikoma ir joms.7. Trims cheminėms medžiagoms, kurias CRC rekomenduoja įtraukti į Roterdamo konvencijos III priedą, būtent chrizotilo asbestui, endosulfanui ir tributilalavo junginiams, panašūs apribojimai pagal Bendrijos teisę jau taikomi. Todėl Komisija siūlo Tarybai ketvirtojoje šalių konferencijoje Bendrijos vardu pritarti Konvencijos III priedo pakeitimui.Siūlomas sprendimas Bendrijos biudžetui įtakos neturės. 2008/0075 (ACC)PasiūlymasTARYBOS SPRENDIMASnustatantis poziciją, kuri turi būti priimta Europos bendrijos vardu, dėl pasiūlymo iš dalies keisti Roterdamo konvencijos III priedąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 175 straipsnio 1 dalį kartu su 300 straipsnio 2 dalies antrąja pastraipa,atsižvelgdama į Komisijos pasiūlymą[3],kadangi:(1) Europos bendrija ratifikavo Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija)[4].(2) Roterdamo konvencija įgyvendinama Bendrijoje 2003 m. sausio 28 d. Europos Parlamento ir Tarybos reglamentu (EB) Nr. 304/2003 dėl pavojingų medžiagų eksporto ir importo[5].(3) Siekiant užtikrinti, kad importuojančiosios šalys galėtų pasinaudoti Roterdamo konvencijos teikiama apsauga, tikslinga ir būtina pritarti Cheminių medžiagų kontrolės komiteto rekomendacijai dėl chrizotilo asbesto, endosulfano ir tributilalavo junginių įtraukimo į Roterdamo konvencijos III priedą. Šios trys medžiagos jau yra uždraustos arba griežtai ribojamos Bendrijoje, todėl joms taikomi dar griežtesni eksporto reikalavimai negu nustatytieji Roterdamo konvencijoje.(4) Numatoma, kad Roterdamo konvencijos ketvirtojoje šalių konferencijoje (COP4) bus priimtas sprendimas dėl pasiūlymo iš dalies keisti III priedą. Bendrija šiam daliniam pakeitimui turėtų pritarti.(5) Ketvirtojoje šalių konferencijoje Bendrija ir valstybės narės turėtų glaudžiai bendradarbiauti siekdamos užtikrinti, kad bet koks dalinis III priedo pakeitimas būtų suderintas su Bendrijos teise,NUSPRENDĖ:Vienintelis straipsnisKetvirtojoje Roterdamo konvencijos šalių konferencijoje Komisija Bendrijos vardu pritaria tokiam siūlomam daliniam III priedo pakeitimui: į šį priedą įtraukti chrizotilo asbestą, endosulfaną ir tributilalavo junginius.Priimta BriuselyjeTarybos varduPirmininkas [1] OL L 63, 2003 3 6, p. 1[2] OL L299, 2006 10 28, p. 23.[3] OL C[…], […], p. […].[4] OL L299, 2006 10 28, p. 23.[5] OL L 63, 2003 3 6, p. 1 Reglamentas su paskutiniais pakeitimais, padarytais Komisijos reglamentu (EB) Nr. 1376/2007 (OL L 307, 2007 11 24, p. 14).